Igatahes laevalt (ja mis mõttes on laeva nimes sõna XPRS kui reis võtab aega 2,5 tundi. Kui kaua nende ilma XPRS-ita laev siis veel seda 70km sõidab?!) silkasime  metroo peale ja kimasime otsemaid Itäkeskusesse, mille siis otsast lõpuni läbi tuhlasime. Kõike seda, mida lootsin leida, kahjuks ikka ei leidnud (ja ühed ihukarva roosad lakknahast kingad, mis ostmata jätsin, jäidki nüüd mind painama…) aga midagi ikka. Ühe korraliku Sisters Point'i suvise kokteilikleidi (hästi lillelise, aga selline floral värk vist on see suvi ka veel OK, eks - või oli see pigem eelmise suve teema?), H&M'ist valge kardigani, sinise suvise pluusi ja paar meremehestiilis t-särki (sest meri on vist jälle/ikka moes, eks?). No ja siis nipet-näpet aksessuaare GinaTricot'st jms. Mida aga TEGELIKULT sinna otsima läksin - ei leidnudki. Peab Stockholmi järgmiseks minema äkki?